section_heading: Lichtenbergove figure
paragraph_text: Lichtenbergove figure su karakteristične figure koje nastaju kada električna iskra naiđe na površinu krutoga dielektrika, na primjer stakla. Figure se dobivaju tako da se površina dielektrika nakon izbijanja iskre pospe sumporom u prahu (takozvanim sumpornim cvijetom), koji će uz nju prionuti na onim mjestima kojima je prošla iskra. Figure su različita oblika, već prema tomu s koje je elektrode preskočila iskra, pa se razlikuju pozitivne i negativne Lichtenbergove figure.